b'\n_START_ARTICLE_\nGeorgas Sableris\n_START_PARAGRAPH_\nGeorgas Tomas Sableris (Zableris) (vok. Georg Thomas Sabler, rus. \xd0\x93\xd0\xb5\xd0\xbe\xd1\x80\xd0\xb3 \xd0\x97\xd0\xb0\xd0\xb1\xd0\xbb\xd0\xb5\xd1\x80 arba rus. \xd0\x95\xd0\xb3\xd0\xbe\xd1\x80 \xd0\x95\xd0\xb3\xd0\xbe\xd1\x80\xd0\xbe\xd0\xb2\xd0\xb8\xd1\x87 \xd0\xa1\xd0\xb0\xd0\xb1\xd0\xbb\xd0\xb5\xd1\x80, est. Georg Sabler; 1810\xc2\xa0m. baland\xc5\xbeio 18 d. Haljaloje, Estijos gubernija, Rusijos imperija \xe2\x80\x93 1865\xc2\xa0m. gruod\xc5\xbeio 4 d. Vilniuje, Vilniaus gubernija, Rusijos imperija)\xc2\xa0\xe2\x80\x93 Baltijos vokie\xc4\x8di\xc5\xb3 kilm\xc4\x97s Rusijos imperijos geodezininkas ir astronomas, dirb\xc4\x99s Estijoje, Rusijoje ir Lietuvoje.\n_START_SECTION_\nBiografija\n_START_PARAGRAPH_\nGim\xc4\x97 evangelik\xc5\xb3 liuteron\xc5\xb3 pastoriaus \xc5\xa1eimoje, brolis Georgas Christianas u\xc5\xbeaug\xc4\x99s tapo garsiu gydytoju, Maskvos medicinos ir chirurgijos akademijos profesoriumi._NEWLINE_Georgas Tomas mok\xc4\x97si priva\xc4\x8diai, v\xc4\x97liau baig\xc4\x97 gimnazij\xc4\x85 prie Tartu evangelik\xc5\xb3 katedros. 1828\xe2\x80\x931832 m. studijavo teologij\xc4\x85, o 1832\xe2\x80\x931839 m. \xe2\x80\x93 matematik\xc4\x85 Tartu universitete. Dirbo Tartu observatorijos direktoriaus Vilhelmas Struv\xc4\x97s jaunesniuoju pad\xc4\x97j\xc4\x97ju. 1836\xe2\x80\x931837\xe2\x80\xafm. dalyvavo  ekspedicijoje, kurioje buvo matuojamas Juodosios ir Kaspijos j\xc5\xabr\xc5\xb3 lygi\xc5\xb3 skirtumas. Apibendrinus ekspedicijos tyrimus, 1839 m. G.Sableriui buvo suteiktas filosofijos daktaro laipsnis. _NEWLINE_Tais pa\xc4\x8diais metais perva\xc5\xbeiavo gyventi \xc4\xaf Pulkov\xc4\x85 ir tenai 1839\xe2\x80\x931854 m. darbavosi Nikolajaus observatorijos vyresniuju astronomu. Jis did\xc5\xbeiuoju meridianiniu skrituliu matavo tikslias \xc5\xbevaig\xc5\xbed\xc5\xbei\xc5\xb3 koordinates, dalyvavo geodezin\xc4\x97je ekspedicijoje tiriant ilgumos skirtumas tarp Pulkovo ir Altonos observatorij\xc5\xb3. Buvo vienas i\xc5\xa1 ekspedicijos dalyvi\xc5\xb3 matuojant \xc5\xbdem\xc4\x97s dienovid\xc5\xbeio lank\xc4\x85 (dabar vad. Struv\xc4\x97s geodezinis lanku) Suomijoje ir Besarabijoje. Laisvalaikiu Georgas Sableris \xc5\xa1lifuodavo l\xc4\x99\xc5\xa1ius ir gamindavo achromatinius objektyvus (vienas j\xc5\xb3 saugomas Vilniaus universiteto Mokslo muziejuje)._NEWLINE_1854 m. buvo paskrtas Rusijos moksl\xc5\xb3 akademijai pavald\xc5\xbeios Vilniaus observatorijos direktoriumi. Jo vadovavimo metu \xc5\xa1ioje mokslo \xc4\xafstaigoje pirm\xc4\x85kart pasaulyje prad\xc4\x97ta tirti Saul\xc4\x97s d\xc4\x97mi\xc5\xb3 dinamik\xc4\x85 jas fotografuojant, taip pat buvo vykdoma \xc5\xbevaig\xc5\xbed\xc5\xbei\xc5\xb3 fotometrija. Be to, t\xc4\x99s\xc4\x97 Struv\xc4\x97s lanko matavimus, patikslindamas vieno i\xc5\xa1 atramini\xc5\xb3 punkt\xc5\xb3, \xc4\xafrengto \xc5\xa1alia Nem\xc4\x97\xc5\xbeio kaimelio, geografin\xc4\x99 pad\xc4\x97t\xc4\xaf. 1862\xe2\x80\xafm. jis vie\xc5\xa1\xc4\x97jo Londone, kur su \xc4\xaf\xc5\xbeymiu optiku D\xc5\xbeonu Henriu Dalmejeriu susitar\xc4\x97 d\xc4\x97l prietaiso Saul\xc4\x97s d\xc4\x97m\xc4\x97ms fiksuoti gamybos. Sugr\xc4\xaf\xc5\xbe\xc4\x99s \xc4\xaf Vilni\xc5\xb3, pasijuto negaluojantis (gydytojai jam nustat\xc4\x97 galvos augl\xc4\xaf) ir po keli\xc5\xb3 met\xc5\xb3, nepasitrauk\xc4\x99s i\xc5\xa1 u\xc5\xbeimam\xc5\xb3 pareig\xc5\xb3, mir\xc4\x97.'